# Manual til Totem

2003 Chee Bin HOH
2009 Philip Withnall
2009. Ask Hjorth Larsen (asklarsen@gmail.com)

Totem er en medieafspiller til GNOME, der kører over GStreamer som standard, men som også kan køres over xine. Den understøtter de fleste lyd- og videocodec inklusive DVD'er og mange andre. Der understøttes TV-udgang, fuldskærm, undertekster med mere.

GNOME-dokumentationsprojektet

Der gives tilladelse til at kopiere, distribuere og/eller ændre dette dokument under betingelserne for GNU Free Documentation License (GFDL), version 1.1 eller enhver nyere version udgivet af Free Software Foundation, uden invariante afsnit, uden forsidetekster, og uden bagsidetekster. Du kan finde en kopi af GFDL'en her: link, eller i filen COPYING-DOCS, der distribueres med denne manual.

Denne manual er en del af GNOME-manualsamlingen distribueret under GFDL'en. Hvis du vil distribuere denne manual separat fra denne samling, kan du gøre det ved at tilføje en kopi af licensen til manualen, som beskrevet i sektion 6 af licensen.

Mange af navnene brugt af firmaer til at skelne deres produkter og tjenester er betegnet som mærkevarer. Der hvor de navne optræder i en GNOME-dokumentation, og medlemmerne af GNOME-dokumantationsprojektet er blevet gjort opmærksomme på disse varemærker, så er navnene skrevet med store bogstaver eller store forbogstaver.

DETTE DOKUMENT OG MODIFICEREDE VERSIONER GØRES TILGÆNGELIGT UNDER BETINGELSERNE I GNU FREE DOKUMENTATION LICENS UNDER DEN FORUDSÆTNING AT:

1. DETTE DOKUMENT GØRES TILGÆNGELIGT SÅDAN SOM DET ER, UDEN NOGEN FORM FOR GARANTI, HVERKEN UDTALT ELLER ANTYDET, DERIBLANDT, UDEN BEGRÆNSNINGER, GARANTIER OM AT DOKUMENTET ELLER ÆNDREDE VERSIONER AF DOKUMENTET ER FRIT FOR DEFEKTER, PASSENDE TIL ET BESTEMT FORMÅL ELLER IKKE-KRÆNKENDE. DU HÆFTER SELV FOR HELE RISIKOEN VEDRØRENDE KVALITET, KORREKTHED OG YDELSE FOR DOKUMENTET ELLER ÆNDREDE VERSIONER AF DOKUMENTET. SKULLE ET DOKUMENT, ELLER EN ÆNDRET VERSION AF ET DOKUMENT VISE SIG AT VÆRE DEFEKT PÅ EN HVILKEN SOM HELST MÅDE, HÆFTER DU FOR BETALING FOR EVENTUEL NØDVENDIG SERVICE, REPARATION ELLER KORREKTION (OG IKKE HVERKEN DEN OPRINDELIGE FORFATTER, SKRIBENT ELLER NOGEN ANDEN BIDRAGYDER). DENNE ERKLÆRING OM GARANTIFORBEHOLD ER EN ESSENTIEL DEL AF DENNE LICENS. INGEN BRUG AF NOGET DOKUMENT ELLER ÆNDRET VERSION AF DOKUMENTET ER AUTORISERET HERUNDER BORTSET FRA DENNE FORBEHOLDSERKLÆRING; OG

2. UNDER INGEN OMSTÆNDIGHEDER OG UNDER INGEN JURIDISK TEORI, UANSET OM DET ER EN BEVIDSTE SKADENDE HANDLING (INKLUSIV UFORSVARLIGHED) ELLER PÅ HVILKEN SOM HELST ANDEN MÅDE, KAN FORFATTEREN, SKRIBENT, BIDRAGYDERE, DISTRIBUTØRER ELLER FORSYNER AF DETTE DOKUMENT ELLER MODIFICEREDE VERSIONER GØRES ANSVARLIG OVERFOR NOGEN PERSON FOR NOGEN DIREKTE, INDIREKTE, SPECIEL, TILFÆLDIG ELLER FØLGENDE SKADE PÅFØRT NOGEN INKLUSIV, UDEN BEGRÆNSNING, SKADE SOM FØLGE AF TAB AF RYGTE, ARBEJDSSTOP, COMPUTER-FEJL ELLER -SVIGT, ELLER ENHVER ANDEN FORM FOR SKADE ELLER TAB SOM ER OPSTÅET I FORBINDELSE MED BRUG AF DETTE DOKUMENT ELLER MODIFICEREDE VERSIONER HERAF, SELV HVIS EN SÅDAN PART HAR VÆRET INFORMERET OM MULIGHEDEN FOR SÅDANNE SKADER.

Chee Bin HOH
GNOME-dokumentationsprojektet
cbhoh@gnome.org
Baptiste Mille-Mathias
GNOME-dokumentationsprojektet
Opdatér dokumentation baptiste.millemathias@gmail.org
Philip Withnall Opdatér dokumentation philip@tecnocode.co.uk
Manual til Totem, V2.0
August 2006

Chee Bin HOH cbhoh@gnome.org

GNOME-dokumentationsprojektet

Manual til Totem, V3.0
Februar 2009

Philip Withnall philip@tecnocode.co.uk

GNOME-dokumentationsprojektet

Denne manual beskriver version 2.26 af Totem.

Tilbagemelding

Vil du indsende fejlrapporter eller forslag til programmet Totem eller denne manual, så følg vejledningen på GNOME-feedbacksiden.

## Introduktion

Programmet Totem er en filmafspiller til GNOME-skrivebordet baseret på GStreamer samt xine-biblioteket, som lader dig afspille film og musik.

Totem indeholder følgende funktionalitet:

- Understøttelse af diverse video- og lydfiltyper.

- Diverse zoomniveauer og skærmforhold, samt fuldskærmsvisning.

- Søge- og volumenkontroller.

- En afspilningsliste.

- Understøttelse af undertekster.

- Fuld navigation med tastatur.

- Omfattende samling af udvidelsesmoduler, inklusive underteksthenter, YouTube-læser og diskbrænder.

Totem inkluderer yderligere funktioner såsom:

- Videominiaturefunktion til GNOME.

- Program til forhåndsafspilning af lyd til GNOME.

- Nautilus-egenskabsfaneblad.

## Kom godt i gang

### Start filmafspilleren Totem

Du kan starte Totem på følgende måder:

Menuen Programmer

  Vælg Lyd & video Filmafspiller.

Kommandolinje

  For at starte Totem fra kommandolinjen, skriver du følgende kommando efterfulgt af Retur:

  `totem`

  Skriv `totem --help` efterfulgt af Retur for at se andre kommandolinjetilvalg.

### Opstart af Totem

Når du starter Totem, vises følgende vindue.

Totems opstartsvindue

Viser hovedvinduet for Filmafspilleren Totem med sidepanelet åbnet, indeholdende afspilningslisten. Indeholder menubjælke, fremvisningsområde, sidepanelet, skydeknappen der viser spilletid, søgekontroller, lydstyrkekontrol og statusbjælke.

Totem-vinduet indeholder følgende elementer:

Menubjælke.

  Menuerne i menubjælken indeholder alle de kommandoer, du har brug for i Totem.

Fremvisningsområde.

  Fremvisningsområdet viser filmen eller en visualisering af den nuværende sang.

Sidepanel.

  Sidepanelet viser egenskaberne for filen der afspilles, og fungerer som afspilningsliste. Den kan også bruges af forskellige udvidelsesmoduler, såsom MythTV-, YouTube- og Videosøgningsmodulerne. De kan anvendes ved at klikke på rullegardinslisten øverst på sidepanelet.

Tidsskydeknap.

  Tidsskydeknappen viser den tid, der er gået af den film eller sang, der afspilles. Den lader dig også spole frem og tilbage i filmen eller sangen ved at trække skyderen langs bjælken, eller ved at klikke på et punkt andetsteds på bjælken.

Søgekontroller.

  Søgekontrollerne lader dig skifte til næste eller foregående spor, samt afspille eller sætte en film eller sang på pause.

Volumenknap.

  Volumenknappen lader dig justere lydstyrken.

Statusbjælke.

  Statusbjælken viser statusinformation om den film eller sang, der i øjeblikket afspilles.

## Brug

### Åbn en fil

For at åbne en video- eller lydfil vælges Ctrl O Film Åbn. Dermed vises vinduet Vælg film eller afspilningslister. Vælg den eller de filer, du vil åbne, og klik så knappen Tilføj.

Du kan trække en fil fra et andet program, såsom et filhåndteringsprogram, ind i Totem-vinduet. Hvis du trækker filen til fremvisningsområdet, vil filen erstatte den aktuelle afspilningsliste, og blive afspillet med det samme. Hvis du trækker filen til afspilningslisten i sidepanelet, vil filen blive føjet til denne. Programmet Totem vil åbne filen og afspille filmen eller sangen. Totem viser titlen på filmen eller sangen i vinduets titelbjælke, samt på afspilningslisten i sidepanelet.

Prøver du at åbne et filformat, som Totem ikke genkender, vil programmet vise en fejlmeddelelse. Denne fejl ses som oftest, hvis du ikke har de nødvendige codec installeret. Du kan finde informationer på Totems websted om hvordan codec installeres.

I filhåndteringsprogrammet Nautilus, kan du dobbeltklikke på en video- eller lydfil for at åbne den i Totem-vinduet.

### Åbn et sted

Du kan åbne en fil via URI (sted): vælg Ctrl L Film Åbn sted. Dialogen Åbn sted vises derved. Brug rullekombinationsboksen til at angive den URI, du vil åbne (den anfører URI'er som tidligere er blevet åbnet), eller skriv adressen direkte, og klik så på Åbn-knappen.

Hvis du allerede har en URI i udklipsholderen, vil den automatisk indsættes i kombinationsboksen.

### Afspil en film (DVD eller VCD)

Indsæt disken i din computers optiske enhed, og vælg dernæst Film Afspil disk.

Brug Ctrl E Film Skub ud for at fjerne en DVD eller VCD.

### Sæt en film eller sang på pause

Vil du sætte en film eller sang på pause, så klik

Viser pauseknappen.
-knappen eller vælg Ctrl Space Film Afspil / pause. Dette kan også gøres ved at trykke på P-knappen.

Vil du fortsætte afspilningen af en film eller sang, så klik på

Viser afspilningsknappen.
-knappen igen, eller vælg Ctrl Mellemrum Film Afspil / pause.

### Sådan ser du egenskaberne for en film eller sang

Du kan se egenskaberne for en film eller sang ved at vælge Vis Sidepanel, hvorved sidepanelet vil blive vist, og dernæst vælge Egenskaber i rullegardinslisten øverst i sidepanelet.

### Spol gennem film eller sange

Du kan springe mellem film eller sange på følgende måder:

Spol fremad

  Vælg Højre Start Spring fremad for at spole fremad gennem en film eller en sang.

Spol tilbage

  Vælg Venstre Start Spring tilbage for at spole tilbage gennem en film eller sang.

Spring til et bestemt tidspunkt

  Vælg Ctrl K Start Spring til for at springe til et bestemt tidspunkt i en film eller sang. Vinduet Spring til vil så blive vist. Brug rulleknappen til at angive det tidspunkt, du vil springe til, og klik O.k..

  Rulleknappen tillader også et mere naturligt sprog. Du kan angive en tid i formaterne "tt:mm:ss", "mm:ss" eller "ss"; her er "tt" timetallet, "mm" minuttallet og "ss" sekundtallet, der skal springes til.

Gå til næste film eller sang

  Vælg Alt Højre Start Næste kapitel/film eller klik på

  Viser en søg til næste-knap
  -knappen for at gå til næste film eller sang.
Gå til forrige film eller sang

  Vælg Alt Venstre Start Forrige kapitel/film eller klik på

  Viser en gå til forrige-knap
  -knappen for at gå til forrige film eller sang.

### Indstil zoomfaktoren

#### Indstil videostørrelsen

Du kan ændre zoomfaktoren for fremvisningsområdet på følgende måder:

- For at skifte til fuldskærmstilstand, vælges F11 Vis Fuldskærm. Du kan også bruge F-knappen til at slå fuldskærmstilstand til og fra. Fuldskærmstilstand kan slås fra igen ved at klikke på Forlad fuldskærm-knappen, eller ved at trykke Esc, F11 eller F.

- Du kan ændre størrelsen af den originale film eller visualisering. Vælg Ctrl 0 Vis Tilpas vinduet til filmen og vælg et skaleringsforhold.

#### Indstil skærmforhold

Vil du skifte mellem forskellige højde-/breddeforhold, så vælg A Vis Højde-/breddeforhold.

### Justér lydstyrken

Vælg Op Lyd Lydstyrke op for at skrue op for lydstyrken. Vælg Ned Lyd Lydstyrke ned for at formindske den.

Du kan også bruge volumenknappen: klik på volumenknappen og vælg lydstyrken med skydebrikken.

### Få vinduet til altid at være øverst

Du kan få Totem-vinduet til, altid at blive vist over andre vinduer. Dette gøres ved at vælge Redigér Udvidelsesmoduler. Vælg så Altid øverst-modulet. Totem-vinduet vil nu forblive over alle andre vinduer mens en film afspilles, men ikke når der kun afspilles lyd eller visualiseringer.

Du kan få vinduet til ikke længere altid at være øverst, ved igen at deaktivere Altid øverst-modulet. Se for yderligere information.

### Vis eller skjul kontroller

Du kan skjule eller vise kontrollerne i Totem-vinduet ved at vælge Ctrl H Vis Vis kontroller, eller ved at trykke på H-tasten. Du kan også højreklikke på Totem-vinduet, og dernæst vælge Ctrl H Vis kontroller fra pop op-menuen.

Hvis du sætter flueben ved Vis kontroller, vil Totem vise menubjælken, tidsskydeknappen, søgekontrollerne, skydeknappen for lydstyrke samt statusbjælke i vinduet. Hvis Vis kontroller fluebenet fjernes, vil programmet skjulle disse kontroller og kun vise fremvisningsområdet.

### Håndtér afspilningslisten

#### Vis eller skjul afspilningslisten

Vælg Vis Sidepanel, eller klik på knappen Sidepanel efterfulgt af Afspilningsliste øverst i sidepanelet, for at vise eller skjule afspilningslisten.

#### Håndtér en afspilningsliste

Du kan i vinduet Afspilningsliste gøre følgende:

Tilføj et spor eller en film

  Klik på Tilføj-knappen for at føje et spor eller en film til afspilningslisten. Vinduet Vælg film eller afspilningslister vil derved blive vist. Vælg den fil, du vil føje til afspilningslisten, og klik så Tilføj.

Fjern et spor eller en film

  Du kan fjerne et spor eller en film fra afspilningslisten, ved at markere det eller de pågældende punkter på afspilningslisten, og så klikke på knappen Fjern.

Gem afspilningslisten i en fil

  Klik på Gem afspilningsliste for at gemme afspilningslisten i en fil. Vinduet Gem afspilningsliste vil derved blive vist. Angiv navnet på den fil, hvori du vil gemme afspilningslisten, og klik så knappen Gem.

Flyt et spor eller en film op i afspilningslisten

  Vælg et spor eller en film i afspilningslisten og klik Flyt op-knappen for at flytte den et trin opad i listen.

Flyt et spor eller en film ned i afspilningslisten

  Vælg et spor eller en film i afspilningslisten og klik Flyt ned-knappen for at flytte den et trin nedad i listen.

#### Slå gentagelse til eller fra

Brug Redigér Gentagelsestilstand til slå gentagelse til eller fra.

#### Slå tilfældig rækkefølge til eller fra

Vælg Redigér Blandingstilstand for at slå tilfældig rækkefølge til eller fra.

### Vælg undertekster

Undertekstsprog vælges via Vis Vælg undertekster; derfra kan du vælge, hvilket sprog du vil have undertekster på.

Vælg Vis Undertekster Ingen for at deaktivere visning af undertekster.

Som standard vil Totem vælge det samme sprog for underteksterne, som det du normalt bruger på din computer.

Totem vil automatisk indlæse og vise undertekster for en video, hvis det finder en undertekstfil med samme navn som videoen, der afspilles. Undertekstfilen kan have enhver af følgende fil-endelser: `asc`, `txt`, `sub`, `srt`, `smi`, `ssa` eller `ass`.

Hvis navnet på filen, der indeholder underteksterne, ikke stemmer overens med videoens filnavn, kan du højreklikke på videoen i afspilningslisten og klikke Vælg undertekster fra pop op-menuen for at indlæse den ønskede undertekstfil. Du kan også vælge undertekster via Vis Vælg undertekster.

Ved hjælp af udvidelsesmodulet Underteksthenter kan du også hente undertekster via tjenesten OpenSubtitles. Se for yderligere information.

### Tag et skærmbillede

Du kan tage et skærmbillede af den film eller visualisering som afspilles. Vælg Redigér Gem skærmbillede. Vinduet Gem skærmbillede vises. Vælg en placering og anfør det filnavn, du vil have skærmbilledet gemt som. Klik så Gem for at gemme skærmbilledet.

Totem viser en miniature af skærmbilledet, der skal gemmes, i venstre side af Gem skærmbillede-vinduet.

### Opret et galleri af skærmbilleder

Du kan oprette et galleri af skærmbilleder for den film eller visualisering, der afspilles, ved at vælge Redigér Opret galleri af skærmbilleder. Vinduet Gem galleri vil dermed blive vist. Vælg en placering, anfør det ønskede filnavn for galleribilledet, og klik så på knappen Gem for at gemme skærmbilledet.

Du kan angive bredden af hver enkelt skærmbillede i galleriet ved at bruge feltet Bredde af skærmbillede. Standardbredden er 128 billedpunkter.

Du kan også angive antallet af skærmbilleder, der skal indgå i galleriet. Som standard udregnes antallet udfra filmens varighed; du kan tilsidesætte dette ved at fjerne fluebenet i afkrydsningsfeltet Udregn antallet af skærmbilleder og indtaste det ønskede antal i rulleboksen Antal skærmbilleder.

## Udvidelsesmoduler

Totem har mange funktioner som kan tilgås i form af udvidelsesmoduler - softwareenheder, som kun indlæses hvis dette er nødvendigt.

### Aktivér et udvidelsesmodul

Du kan se en liste af installerede udvidelsesmoduler ved at vælge Redigér Udvidelsesmoduler. Dermed vises vinduet Konfigurér udvidelsesmoduler. På venstre side findes en liste af alle de moduler, du har installeret, mens der til højre er en beskrivelse af det pt. markerede modul. Moduler som har indstillinger, som kan ændres, vil have en aktivérbar Konfigurér-knap til højre.

Et udvidelsesmodul aktiveres på simpel vis ved at sætte flueben i afkrydsningsfeltet til venstre for dets navn i listen af moduler, og modulet vil så indlæses omgående. Hvis der er nogen fejl under indlæsning, vil en fejlmeddelelse også blive vist med det samme.

Du kan deaktivere et udvidelsesmodul igen ved at fjerne fluebenet fra modulets afkrydsningsboks. Udvidelsesmoduler vil forblive aktiveret eller deaktiveret som her indstillet, selv efter Totem har været lukket.

### Altid øverst

Udvidelsesmodulet Altid øverst vil tvinge Totems hovedvindue til at være placeret over alle andre vinduer mens en film bliver afspillet, men ikke når blot lyd eller visualiseringer afspilles. Deaktivér modulet for at lade andre vinduer være øverst.

### Klient til Coherence DLNA/UPnP

Udvidelsesmodulet Coherence DLNA/UPnP-klient lader Totem afspille multimedie-indhold fra UPnP-medieservere såsom Coherence-servere på lokalnetværket.

Med udvidelsesmodulet Coherence DLNA/UPnP-klient kan du vælge F9 Vis Sidepanel eller klikke på knappen Sidepanel for at få vist sidepanelet. Vælg Coherence DLNA/UPnP-klient fra rullegardinslisten øverst i sidepanelet for at vise sidepanelet for Coherence DLNA/UPnP-klient.

Trævisningen i sidepanelet vil vise en liste af tilgængelige medieservere. Klik på en af dem, for at udfolde den, således at dens tilgængelige mediefiler vises. Dobbeltklik på en mediefil for at føje den til Totems afspilningsliste og afspille den. Du kan alternativt højreklikke på en fil og vælge Afspil eller Sæt i kø for henholdsvis at afspille den omgående eller blot føje den til afspilningslisten.

Hvis medieserveren tillader det, kan du slette en fil fra serveren ved at vælge Slet fra filens kontekstmenu.

### Gromit-annotationer

Udvidelsesmodulet Gromit-annotationer lader dig tegne på film mens de afspilles, ved hjælp af Gromit. Du skal have Gromit installeret for at kunne aktivere dette modul - se dokumentationen for dit operativsystem for information om hvordan dette gøres.

Når dette udvidelsesmodul er aktiveret, kan du trykke Ctrl D for at slå Gromit til eller fra. Når Gromit er aktiveret, vil din musemarkør ændres til et sigtekorn. Du kan så tegne på skærmen ved at holde museknappen nede, trække markøren omkring, og så slippe den museknappen. Tryk Ctrl D igen for at slå Gromit fra.

Du kan rydde skærmen for annotationer ved at trykke Ctrl E, eller lukke Totem.

### Jamendo

Udvidelsesmodulet Jamendo lader dig lytte til en samling af musik, udgivet under Creative Commons-licensen, via Jamendo-tjenesten.

#### Konfigurér udvidelsesmodulet

Modulet Jamendo kan konfigureres. Klik på Konfigurér-knappen når modulet aktiveres, og vinduet Konfiguration af Jamendo-udvidelsesmodul vil blive vist. Her kan du vælge om du vil hente sange i Ogg- eller MP3-format (Ogg-formatet er at foretrække på grund af dets fri natur), samt antallet af album, der skal hentes når der foretages en søgning (vælg flere album hvis du har en hurtigere internetforbindelse).

Klik på O.k.-knappen når du er færdig.

#### Vis Jamendo-sidepanelet

Når Jamendo-udvidelsesmodulet er aktiveret, kan du vælge F9 Vis Sidepanel eller klikke på Sidepanel-knappen for at få vist sidepanelet. Vælg Jamendo fra rullegardinslisten øverst i sidepanelet for at få vist Jamendo-sidepanelet.

#### Søg efter musik

Indtast dine søgestrenge i indtastningsfeltet øverst i Jamendo-sidepanelet. Du kan søge enten på kunstner eller mærker. Klik på søgeknappen for at starte søgningen.

Søgeresultaterne anføres som en trævisning i sidepanelets Søgeresultater-faneblad, og kan gennemses ved brug af piletasterne for bunden af sidepanelet. Her vises en liste af album, som du kan klikke på for at få vist de tilhørende spor nedenunder. Klik igen for at skjule albummets spor.

Hvis du har valgt en kunstner, kan du klikke på knappen Jamendo-albumside for at åbne siden for dette album på Jamendo-webstedet. Dobbeltklik på et album, eller vælg Føj til afspilningsliste fra albummets kontekstmenu, for at erstatte den afspilningsliste med alle sporene fra dette album, og påbegynde streaming af det første spor fra Jamendos websted. Du kan også dobbeltklikke på et enkelt spor, for at erstatte din afspilningliste med blot dette spor.

#### Populære album og nyeste udgivelser

Fanebladet Populære i Jamendo-sidepanelet vil hente en liste af de mest populære album på Jamendo i øjeblikket, og disse kan afspilles på samme vis som andre søgeresultater. Fanebladet Sidste udgivelser vil tilsvarende hente en liste af de senest udgivne album på Jamendo.

### Lokal søgning

Udvidelsesmodulet Lokal søgning lader dig søge efter film- og lydfiler på din computer direkte fra Totem. Når modulet er aktiveret, kan du vælge F9 Vis Sidepanel eller klik på knappen Sidepanel for at få vist sidepanelet. Vælg Lokal søgning fra rullegardinslisten øverst i sidepanelet for at få vist sidepanelet for Lokal søgning.

Angiv dine søgetermer i indtastningsfeltet øverst i sidepanelet og klik Find for at foretage en søgning. Dine søgetermer kan inkludere specialtegn såsom `*`, hvilket vil matche enhver tegnfølge. For eksempel vil søgningen `*.mpg` finde alle film med filendelsen `.mpg`.

Søgeresultater kan gennemses ved brug af knapperne Forrige og Næste ved bunden af sidepanelet, og du kan hoppe til en specifik resultatside ved at angive dens nummer i rulleboksen.

### Udgiv afspilningsliste

Udvidelsesmodulet Offentliggør afspilningsliste lader dig offentliggøre afspilningslister på dit lokalnetværk, så andre computere kan tilgå og afspille dem.

#### Konfigurér udvidelsesmodulet

Udvidelsesmodulet Offentliggør afspilningsliste kan indstilles. Klik på knappen Konfigurér når modulet aktiveres, således at konfigurationsvinduet bliver vist. Her kan du ændre navnet, hvormed din delte afspilningsliste vil blive vist. Følgende tekststrenge vil blive erstattet når afspilningslisten deles:

`%a`

  Erstattes med programmets navn: Totem - filmafspiller.

`%h`

  Erstattes med din computers værtsnavn.

`%u`

  Erstattes med dit brugernavn.

`%U`

  Erstattes med dit rigtige navn.

`%%`

  Erstattes med et procenttegn.

Du kan også sætte flueben ved Brug krypteret transportprotokol, hvis du ønsker at kryptere de delte afspilningslister, når de sendes over netværket.

Klik på Luk-knappen når du er færdig.

#### Udgiv afspilningslister

Når modulet er aktiveret, behøver du ikke eksplicit dele afspilningslister; de gøres automatisk tilgængelige på netværket som et Zeroconf-websted.

#### Gennemse nabolaget

Vælg Naboer fra rullegardinslisten øverst i sidepanelet, for at få vist andres delte afspilningslister på netværket. Hvis nogen afspilningslister er blevet delt på netværket, vil de blive vist her. Dobbeltklik på en afspilningsliste for at hente den og afspille den på din computer.

### Underteksthenter

Udvidelsesmodulet Underteksthenter lader dig finde og hente undertekstfiler fra tjenesten OpenSubtitles.

Undertekster kan kun hentes til lokale film; ikke lydfiler, dvd'er, dvb-strømme, vcd'er eller http-strømme. Vælg Vis Hent filmundertekster for at søge efter undertekster til den film, der i øjeblikket afspilles. Dette vil vise vinduet Hent undertekster til film.

Vælg det sprog, du ønsker undertekster i, fra rullegardinslisten øverst i vinduet, og klik så på Find for at søge efter undertekster for den aktuelle film. Undertekster findes baseret på filmens indhold, frem for dens filnavn eller mærker.

Søgeresultaterne anføres i trævisningen i midten af vinduet. I øjeblikket kan undertekster kun bruges ved at genindlæse den relevante film med underteksterne, så efter at have valgt undertekstfilen, så klik på knappen Afspil med undertekster for at hente filen samt genindlæse filmen.

Hentede undertekstfiler gemmes (som standard i `~/.cache/totem/subtitles`), så de ikke behøver blive hentet igen næste gang filmen afspilles. Når nye undertekster for en film hentes, vil eventuelle tidligere hentede undertekster for den pågældende film blive slettet.

### Miniature

Udvidelsesmodulet Miniature sætter Totems hovedvindues ikon til en miniature af den aktuelle film, og opdaterer ikonet når nye film indlæses.

Hvis en miniature ikke findes for den aktuelle film (eller hvis du afspiller en lydfil), vil hovedvinduets ikon nulstilles til Totems logo.

### Video-diskoptager

Udvidelsesmodulet Video-diskoptager lader dig brænde den aktuelle afspilningsliste til en dvd eller vcd ved hjælp af Brasero.

Vælg Film Opret videodisk for at brænde den aktuelle afspilningliste. Et Brasero-vindue vil dermed blive vist, hvori det er muligt at konvertere film til et passende format og brænde dem til en disk. Se dokumentationen for Brasero for yderligere information.

### YouTube-læser

Udvidelsesmodulet YouTube-læser lader dig søge i og gennemse YouTube, og afspille YouTube-videoer direkte i Totem. Når modulet er aktiveret, kan du vælge F9 Vis Sidepanel eller klikke på knappen Sidepanel, for at få vist sidepanelet. Vælg så YouTube fra rullegardinslisten øverst i sidepanelet for at få vist YouTube-sidepanelet.

Angiv dine søgetermer i indtastningsfeltet øverst i sidepanelet og klik Find for søge efter en YouTube-video. Dine søgeresultater vil blive anført i trævisningen nedenfor. Flere resultater vil blive indlæst automatisk, efterhånden som du ruller gennem listen.

Dobbeltklik på en video i resultatlisten, eller vælg Føj til afspilningsliste fra dens kontekstmenu, for at afspille videoen. Når en video afspilles, vil en liste af relaterede videoer automatisk blive oprettet i fanebladet Relaterede videoer i YouTube-sidepanelet.

YouTube-videoer kan åbnes i en webbrowser ved at vælge Åbn i webbrowser fra deres kontekstmenu. Dette vil åbne videoen i dens originale placering på YouTube-webstedet.

### D-Bus-tjeneste

Udvidelsesmodulet D-Bus-tjeneste rundsender beskeder om, hvilket spor, der afspilles i Totem via D-Bus-sessionsbussen. Programmer såsom Gajim kan lytte efter sådanne beskeder og reagere, f.eks. ved at opdatere din statusmeddelelse i dit IM-program, så der står, hvilken video, der nu afspilles i Totem.

## Indstillinger

Vælg Redigér Indstillinger for at ændre indstillinger for Totem.

### Generelt

Netværk

  Vælg hastigheden for din netværksforbindelse ved hjælp af rullegardinslisten Hastighed af netværksforbindelse.

Undertekster

  - Hent automatisk undertekster når filmen indlæses: sæt flueben for automatisk at indlæse eventuelle undertekstfiler med samme filnavn som filmen, når filmen indlæses.

  - Skrifttype: lader dig ændre skrifttypen for underteksterne.

  - Kodning: lader dig ændre kodningen for underteksterne.

### Fremvisning

Fremvisning

  - Sæt flueben ved indstillingen for automatisk ændring af størrelse, hvis du vil have Totem til automatisk at ændre vinduesstørrelsen når en ny video indlæses, så det passer med videoen.

  - Sæt flueben ved indstillingen for pauseskærm, hvis du vil tillade at pauseskærmen aktiveres når du afspiller lydfiler. Visse skærme med integrerede højttalere vil muligvis stoppe afspilningen når pauseskærmen aktiveres.

Visuelle effekter

  - Visuelle effekter: brug denne indstilling til at vise visuelle effekter, når en lydfil afspilles.

  - Visualiseringstype: vælg typen af visualisering fra rullegardinslisten.

  - Visualiseringsstørrelse: vælg størrelsen af visualisering fra rullegardinslisten.

Farvebalance

  - Lysstyrke: brug skydeknappen til at angive lysstyrkeniveauet.

  - Kontrast: brug skydeknappen til at angive kontrastniveauet.

  - Mætning: brug skydeknappen til at angive mætningsniveauet.

  - Farvetone: brug skydeknappen til at angive farvetonen.

  Du kan bruge knappen Nulstil til forvalg til at nulstille farvebalancekontrollerne til deres standardpositioner.

### Lyd

Lyduddata

  Vælg typen af lyduddata fra rullegardinslisten Lyduddata-type.

## Om Totem

Totem er skrevet af Bastien Nocera (hadess@hadess.net), Julien Moutte (julien@moutte.net) for GStreamer-motoren, samt Guenter Bartsch (guenter@users.sourceforge.net). Besøg TotemTotems websted for yderligere information om Totem.

Vil du indsende fejlrapporter eller forslag til programmet Totem eller denne manual, så følg vejledningen på GNOME-feedbacksiden.

Dette program distribueres under betingelserne for GNU General Public License som udgivet af Free Software Foundation; enten version 2 af licensen eller, efter dit valg, enhver senere version. En kopi af denne licens kan findes på dette sted, eller i filen COPYING som inkluderes med dette programs kildekode.

Filmafspilleren Totem
totem